CELEX: 52020PC0328
Language: lv
Date: 2020-07-20
Title: Priekšlikums PADOMES ĪSTENOŠANAS LĒMUMS, ar kuru groza Īstenošanas lēmumu 2013/680/ES, ar kuru Dānijas Karalistei un Zviedrijas Karalistei atļauj pagarināt piemērošanas termiņu īpašajai atkāpei no 168., 169., 170. un 171. panta Direktīvā 2006/112/EK par kopējo pievienotās vērtības nodokļu sistēmu

EIROPAS KOMISIJA
            Briselē, 20.7.2020
            COM(2020) 328 final
            2020/0147(NLE)
            Priekšlikums
            PADOMES ĪSTENOŠANAS LĒMUMS,
            ar kuru groza Īstenošanas lēmumu 2013/680/ES, ar kuru Dānijas Karalistei un Zviedrijas Karalistei atļauj pagarināt piemērošanas termiņu īpašajai atkāpei no 168., 169., 170. un 171. panta Direktīvā 2006/112/EK par kopējo pievienotās vērtības nodokļu sistēmu
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Priekšlikuma pamatojums un mērķi
            
            
               Saskaņā ar Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu
                  1
                (turpmāk “PVN direktīva”) 395. panta 1. punktu Padome pēc Komisijas priekšlikuma ar vienprātīgu lēmumu var atļaut dalībvalstīm piemērot īpašus pasākumus, lai atkāptos no minētās direktīvas noteikumiem ar nolūku vienkāršot šā nodokļa uzlikšanas procedūru vai nepieļaut atsevišķu veidu nodokļu nemaksāšanu vai izvairīšanos no nodokļu maksāšanas.
            
            
               Dānija un Zviedrija pieprasīja pagarināt spēkā esošo atkāpi, kas sākotnēji piešķirta ar Lēmumu 2000/91/EK
                  2
                un pagarināta ar Lēmumiem 2003/65/EK
                  3
               , 2007/132/EK
                  4
                un 2013/680/ES
                  5
               . Saskaņā ar PVN direktīvas 395. panta 2. punktu Komisija 2020. gada 2. aprīļa vēstulē informēja pārējās dalībvalstis par Dānijas un Zviedrijas pieprasījumu. Komisija 2020. gada 3. aprīļa vēstulē Dānijai un Zviedrijai paziņoja, ka tās rīcībā ir visa informācija, ko tā uzskata par vajadzīgu pieprasījuma izvērtēšanai.
            
            
               Vispārīgais konteksts
            
            
               Dānija un Zviedrija kopīgi ir ieviesušas vienkāršotus noteikumus PVN atgūšanai saistībā ar braukšanas maksām pa Ēresunda tiltu, kas savieno Dāniju un Zviedriju. Tas tika uzskatīts par nepieciešamu, jo parastie PVN noteikumi nodokļu maksātājiem un iestādēm liktu sagatavot un iesniegt pārmērīgi daudz dokumentu.
            
            
               Parastie PVN noteikumi, kas ietverti PVN direktīvas 168., 169., 170. un 171. pantā, paredz, ka PVN jāatskaita vai jāatmaksā tajā dalībvalstī, kurā tas ir ieturams vai ieturēts. Tā kā Ēresunda tilts atrodas daļēji Dānijas teritorijā un daļēji Zviedrijas teritorijā, PVN, kas ieturēts no minētā ceļa izmantošanas maksas, atgūstams no abām minētajām valstīm, ciktāl maksa attiecas uz to teritoriju. Konkrēti, 50 % būtu jāatgūst no Dānijas un 50 % no Zviedrijas.
            
            
               Praktiski tas nozīmētu, ka nodokļa maksātāji, kas ir veic uzņēmējdarbību vai nu Dānijā, vai Zviedrijā, varētu atgūt tikai 50 % no konkrētā periodā reģistrācijas dalībvalstī deklarētā PVN. Atlikušo 50 % atmaksa būtu jāpieprasa otrā dalībvalstī, izmantojot Direktīvu 2008/9/EK
                  6
               . Turklāt nodokļa maksātājiem, kas ir veic uzņēmējdarbību kādā citā dalībvalstī, nevis Dānijā un Zviedrijā, PVN atgūšana būtu jāveic ar diviem atsevišķiem atmaksas pieprasījumiem, kas adresēti Dānijai un Zviedrijai, atbilstoši Direktīvai 2008/9/EK. Arī nodokļa maksātājiem, kas ir veic uzņēmējdarbību ārpus Savienības teritorijas atbilstoši Direktīvai 86/560/EEK
                  7
               , atmaksas pieprasījumi būtu jāsūta gan uz Dāniju, gan uz Zviedriju.
            
            
               Spēkā esošā atkāpe attiecībā uz Dāniju un Zviedriju vienkāršo PVN noteikumus saistībā ar PVN atgūšanu. Proti, tā ļauj attiecībā uz vienu maksu iesniegt vienu PVN atmaksas pieprasījumu. Piemērojamie vienkāršotie noteikumi ir šādi:
            
            
               –
                     nodokļa maksātāji, kas veic uzņēmējdarbību Dānijā un Zviedrijā, ir tiesīgi savā iekšzemes PVN deklarācijā atskaitīt pilnu atmaksājamā PVN summu par braukšanas maksām, ietverot arī to daļu, kas attiecas uz ceļu tās dalībvalsts teritorijā, kurā tie neveic uzņēmējdarbību;
            
            
               –
                     lai atgūtu PVN, kas atmaksājams atbilstoši Direktīvā 2008/9/EK noteiktajai procedūrai nodokļu maksātājiem, kas ir veic uzņēmējdarbību kādā citā dalībvalstī, nevis Dānijā vai Zviedrijā, vai atbilstoši Direktīvā 86/560/EEK noteiktajai procedūrai nodokļa maksātājiem, kas veic uzņēmējdarbību ārpus Savienības, pieteikums jāiesniedz tikai Zviedrijas iestādēs.
            
            
               Dānija un Zviedrija pieprasa pagarināt šo pastāvošo vienkāršoto noteikumu spēkā esības termiņu. 
            
            
               Atbilstoši Zviedrijas sniegtajiem statistikas datiem, piemērojamā atkāpe nodokļa maksātājiem būtiski vienkāršo par Ēresunda tilta izmantošanas maksām ieturētā PVN atgūšanu un ir izrādījusies veiksmīga. Arī Komisija uzskata, ka šāds pārrobežu atskaitījuma veids ir paraugs uzņēmumu saistību vienkāršošanas jomā, un to ilgtermiņā varētu izvērst plašāk, izmantojot vienotu kontaktpunktu.
            
            
               Tādēļ Komisija uzskata, ka turpmāks pagarinājums ir lietderīgs. 
            
            
               Spēkā esošie noteikumi priekšlikuma jomā
            
            
               Spēkā esošā atkāpe Dānijai un Zviedrijai tika piešķirta 2000. gada 24. janvārī un to pagarināja 2003. gada 21. janvārī, 2007. gada 30. janvārī un 2013. gada 13. novembrī.
            
            
               Atbilstība pārējiem ES mērķiem un politikas virzieniem
            
            
               Neattiecas.
            
         
         
            
               2.APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               Apspriešanās ar ieinteresētajām personām
            
            
               Neattiecas.
            
            
               Ekspertu atzinumu pieprasīšana un izmantošana
            
            
               Neatkarīgu ekspertu atzinums nebija vajadzīgs.
            
            
               Ietekmes novērtējums
            
            
               Ierosinātā lēmuma mērķis ir nodokļa maksātājiem, kas izmanto Ēresunda tiltu starp Dāniju un Zviedriju, vienkāršot par braukšanas maksu ieturētā PVN atgūšanas procedūras, un tādējādi tam varētu būt labvēlīga ekonomiskā ietekme.
            
            
               Ņemot vērā, ka atkāpe tiek piemērota šaurā jomā, tās ietekme jebkurā gadījumā būs ierobežota.
            
            
               3.PRIEKŠLIKUMA JURIDISKIE ASPEKTI
            
            
               Ierosināto pasākumu kopsavilkums
            
            
               Atļauja Dānijai un Zviedrijai izmantot atkāpi no PVN direktīvas 168., 169., 170. un 171. panta attiecībā uz atskaitīšanas tiesībām, kas paredzētas nodokļa maksātājiem.
            
            
               Juridiskais pamats
            
            
               Padomes 2006. gada 28. novembra Direktīvas 2006/112/EK par kopējo pievienotās vērtības nodokļu sistēmu 395. pants.
            
            
               Subsidiaritātes princips
            
            
               Priekšlikums ir Savienības ekskluzīvā kompetencē. Tāpēc subsidiaritātes principu nepiemēro.
            
            
               Proporcionalitātes princips
            
            
               Priekšlikums ir saskaņā ar proporcionalitātes principu šādu iemeslu dēļ.
            
            
               Šis lēmums attiecas uz atļauju, ko pēc to pieprasījuma piešķir divām dalībvalstīm, un tas neuzliek nekādus pienākumus.
            
            
               Ņemot vērā atkāpes ierobežoto darbības jomu, īpašais pasākums ir proporcionāls izvirzītajam mērķim.
            
            
               Juridisko instrumentu izvēle
            
         
         
            
               Ierosinātais juridiskais instruments: cits variants.
            
            
               Citi instrumenti nebūtu piemēroti šāda iemesla dēļ:
            
            
               saskaņā ar 395. pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu atkāpe no kopējiem PVN noteikumiem ir pieļaujama vienīgi ar Padomes atļauju, ko tā ar vienprātīgu lēmumu pieņem pēc Komisijas priekšlikuma. Padomes īstenošanas lēmums ir vienīgais piemērotais juridiskais instruments, jo to var adresēt atsevišķai dalībvalstij.
            
            
               4.IETEKME UZ BUDŽETU 
            
            
               Priekšlikums neietekmē Savienības budžetu.
            
            
               5.IZVĒLES ELEMENTI 
            
            
               Pārbaude, pārskatīšana un turpināmība
            
            
               Priekšlikumā ir iekļauta turpināmības klauzula.
            
            
               2020/0147 (NLE)
            
            
               Priekšlikums
            
            
               PADOMES ĪSTENOŠANAS LĒMUMS,
            
            
               ar kuru groza Īstenošanas lēmumu 2013/680/ES, ar kuru Dānijas Karalistei un Zviedrijas Karalistei atļauj pagarināt piemērošanas termiņu īpašajai atkāpei no 168., 169., 170. un 171. panta Direktīvā 2006/112/EK par kopējo pievienotās vērtības nodokļu sistēmu
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību, 
            
            
               ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu
                  8
                un jo īpaši tās 395. panta 1. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Vēstulēs, kas Komisijā   reģistrētas   2020. gada 20. februārī, Dānija un Zviedrija pieprasīja atļauju pagarināt piemērošanas termiņu īpašam pasākumam, atkāpjoties no Direktīvas 2006/112/EK 168., 169., 170. un 171. panta, kuros nodokļa maksātājiem ir noteikta prasība savas tiesības attiecībā uz pievienotās vērtības nodokļa (PVN) atskaitīšanu vai atmaksu īstenot tajā dalībvalstī, kurā tas ir nomaksāts. 
            
            
               (2)Saskaņā ar Direktīvas Nr. 2006/112/EK 395. panta 2. punkta otro apakšpunktu Komisija ar 2020. gada 2. aprīļa vēstuli informēja citas dalībvalstis par Dānijas un Zviedrijas pieprasījumu. Komisija ar 2020. gada 2. aprīļa vēstuli Dānijai un Zviedrijai paziņoja, ka tās rīcībā ir visa informācija, ko tā uzskata par vajadzīgu pieprasījuma izvērtēšanai.
            
            
               (3)Šie pieprasījumi par atkāpi attiecas uz tāda PVN atgūšanu, kas ieturēts no maksas par Dāniju un Zviedriju savienojošā Ēresunda tilta izmantošanu. Ievērojot PVN noteikumus par pakalpojuma sniegšanas vietu attiecībā uz nekustamo īpašumu, daļa no PVN, kas ieturēts no maksas par Ēresunda tilta izmantošanu, pienākas Dānijai, bet daļa – Zviedrijai.
            
         
         
            
               (4)Ar Padomes Lēmumu 2000/91/EK
                  9
               , atkāpjoties no nodokļu maksātājiem noteiktās prasības par to, ka tiesības uz PVN atskaitīšanu vai atmaksu īstenojamas tajā dalībvalstī, kurā tas ir nomaksāts, Dānijai un Zviedrijai līdz 2002. gada 31. decembrim ir atļauts piemērot īpašu pasākumu, kas ļauj nodokļu maksātājiem PVN atgūt no vienas administrācijas. Atļauju piemērot minēto īpašo pasākumu vēlāk pagarināja ar Padomes Lēmumu 2003/65/EK
                  10
                līdz 2006. gada 31. decembrim un ar Padomes Lēmumu 2007/132/EK
                  11
                – līdz 2013. gada 31. decembrim. Ar Padomes Īstenošanas lēmumu 2013/680/ES
                  12
                Dānijai un Zviedrijai no 2014. gada 1. janvāra līdz 2020. gada 31. decembrim tika atļauts piemērot īpašo pasākumu, atkāpjoties no Direktīvas 2006/112/EK 168., 169., 170. un 171. panta.
            
            
               (5)Tiesiskie un faktiskie aspekti, kas bija par pamatu minētajai atkāpei, nav mainījušies un joprojām pastāv. Tāpēc būtu jāatļauj Dānijai un Zviedrijai īpašo atkāpi noteiktu laiku piemērot arī turpmāk. 
            
            
               (6)Atkāpei nav nelabvēlīgas ietekmes uz Savienības pašu resursiem, ko veido PVN.
            
            
               (7)Tādēļ būtu attiecīgi jāgroza Īstenošanas Lēmums 2013/680/ES,
            
            
               IR PIEŅĒMUSI ŠO LĒMUMU. 
            
            
               1. pants
            
            
               Īstenošanas lēmuma 2013/680/ES 2. pantā datumu “2020. gada 31. decembrim” aizstāj ar “2027. gada 31. decembrim”.
            
            
               2. pants
            
            
               Šis lēmums ir adresēts Dānijas Karalistei un Zviedrijas Karalistei.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  
                        OV L 347, 11.12.2006., 1. lpp.
               
               
                  
                     (2)
                  
                        Padomes Lēmums (2000. gada 24. janvāris), ar kuru Dānijas Karalistei un Zviedrijas Karalistei atļauts piemērot īpašus noteikumus, atkāpjoties no 17. panta Padomes Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem (OV L 28, 3.2.2000., 38. lpp.).
               
               
                  
                     (3)
                  
                        Padomes Lēmums (2003. gada 21. janvāris), ar kuru pagarina termiņu Lēmumam 2000/91/EK, ar ko Dānijas Karalistei un Zviedrijas Karalistei atļauj piemērot pasākumu, atkāpjoties no 17. panta Padomes Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem (OV L 25, 30.1.2003., 40. lpp.).
               
               
                  
                     (4)
                  
                        Padomes Lēmums (2007. gada 30. janvāris), ar kuru pagarina termiņu Lēmumam 2000/91/EK, ar ko Dānijas Karalistei un Zviedrijas Karalistei atļauj piemērot pasākumu, atkāpjoties no 17. panta Padomes Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem (OV L 57, 24.2.2007., 10. lpp.).
               
               
                  
                     (5)
                  
                        Padomes Īstenošanas lēmums ( 2013. gada 15. novembris), ar kuru Dānijas Karalistei un Zviedrijas Karalistei atļauj pagarināt piemērošanas termiņu īpašajai atkāpei no 168., 169., 170. un 171. panta Direktīvā 2006/112/EK par kopējo pievienotās vērtības nodokļu sistēmu (OV L 316, 27.11.2013., 39.–40. lpp.).
               
               
                  
                     (6)
                  
                        Padomes Direktīva 2008/9/EK (2008. gada 12. februāris), ar ko nosaka sīki izstrādātus noteikumus Direktīvā 2006/112/EK paredzētajai pievienotās vērtības nodokļa atmaksāšanai nodokļa maksātājiem, kas neveic uzņēmējdarbību attiecīgās valsts teritorijā, bet veic uzņēmējdarbību citā dalībvalstī (OV L 44, 20.2.2008., 23. lpp.).
               
               
                  
                     (7)
                  
                        Padomes direktīva 86/560/EEK (1986. gada 17. novembris) par dalībvalstu likumu saskaņošanu attiecībā uz apgrozījuma nodokļiem – pievienotās vērtības nodokļa atmaksāšana nodokļiem pakļautām personām, kas nav reģistrētas Kopienas teritorijā (OV L 326, 21.11.1986., 40.–41. lpp.).
               
               
                  
                     (8)
                  
                        OV L 347, 11.12.2006., 1. lpp.
               
               
                  
                     (9)
                  
                        Padomes Lēmums 2000/91/EK (2000. gada 24. janvāris), ar kuru Dānijas Karalistei un Zviedrijas Karalistei atļauts piemērot īpašus noteikumus, atkāpjoties no 17. panta Padomes Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem (OV L 28, 3.2.2000., 38. lpp.).
               
               
                  
                     (10)
                  
                        Padomes Lēmums 2003/65/EK (2003. gada 21. janvāris), ar kuru pagarina termiņu Lēmumam 2000/91/EK, ar ko Dānijas Karalistei un Zviedrijas Karalistei atļauj piemērot pasākumu, atkāpjoties no 17. panta Padomes Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem (OV L 25, 30.1.2003., 40. lpp.).
               
               
                  
                     (11)
                  
                        Padomes Lēmums 2007/132/EK (2007. gada 30. janvāris), ar kuru pagarina termiņu Lēmumam 2000/91/EK, ar ko Dānijas Karalistei un Zviedrijas Karalistei atļauj piemērot pasākumu, atkāpjoties no 17. panta Padomes Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem (OV L 57, 24.2.2007., 10. lpp.).
               
               
                  
                     (12)
                  
                        Padomes Īstenošanas lēmums 2013/680/ES ( 2013. gada 15. novembris), ar kuru Dānijas Karalistei un Zviedrijas Karalistei atļauj pagarināt piemērošanas termiņu īpašajai atkāpei no 168., 169., 170. un 171. panta Direktīvā 2006/112/EK par kopējo pievienotās vērtības nodokļu sistēmu (OV L 316, 27.11.2013., 39. lpp.).